
  
62 DR 30.10.2019 

 

 

Kerajaan Pakatan Harapan di bawah kepimpinan Yang Amat Berhormat Langkawi 
tidak akan letak wang ini sebagai Akaun Terimaan Tidak Diperuntukkan. Sebaliknya akan 
dianggap bayaran tunai tetapi akan dibayar kepada Kelantan dan Pahang setelah ditentukan 
sempadan lautan antara Kelantan dan Terengganu dan Pahang dengan Terengganu.  
PETRONAS tidak akan abaikan semangat perjanjian Akta Pembangunan Petroleum 1974 di 
bawah Kerajaan Pakatan Harapan.   

■1520 

Bayaran tunai daripada bulan Jun 2018 hingga sekarang akan disimpan sehingga 
sempadan laut ditentukan. Dalam seksyen 3(2) Akta Kemajuan Petroleum 1974, Perdana 
Menteri boleh dari semasa ke semasa mengeluarkan apa-apa arahan sebagaimana yang 
difikirkannya patut.  Dalam konteks ini Yang Amat Berhormat Perdana Menteri telah bersetuju 
supaya bayaran tunai kepada kerajaan negeri akan dibayar terus oleh Petronas mulai tahun 
2020 seperti amalan yang dilaksanakan oleh Petronas kepada Kerajaan Negeri Sabah dan 
Sarawak.   

Beralih kepada isu penyaluran wang berkaitan hasil petroleum pada Sabah dan 
Sarawak yang dibangkitkan oleh Ahli Yang Berhormat Kinabatangan, Yang Berhormat Bagan 
Datuk, Yang Berhormat Bintulu, Yang Berhormat Kimanis, Yang Berhormat Arau, Yang 
Berhormat Labuan, Yang Berhormat Kanowit dan Yang Berhormat Ranau. 

Puan Hajah Siti Zailah binti Mohd Yusoff [Rantau Panjang]: Minta penjelasan 
sedikit, Yang Berhormat boleh? 

Timbalan Yang di-Pertua [Tuan Nga Kor Ming]:  Ya, Yang Berhormat Rantau 
Panjang. 

Puan Hajah Siti Zailah binti Mohd Yusoff [Rantau Panjang]:  Terima kasih, Yang 
Berhormat. Saya tertarik dengan apa yang telah dijawab oleh Yang Berhormat berkaitan 
dengan persempadanan laut. Jadi saya ingin tahu dengan masalah yang disebutkan Yang 
Berhormat kerana tidak ada persempadanan laut sudah sekian lama, jadi bilakah perkara ini 
akan dilaksanakan? Apakah halangannya, kenapa perkara ini tidak dibuat. 

Sebagaimana yang disebut oleh Yang Berhormat tadi juga, Yang Berhormat Menteri 
menyebutkan bahawa 2020 akan mula dibayar direct kepada negeri, maknanya bayaran 
royalti ini direct kepada Kelantan tidak melalui Kerajaan Pusat. Jadi bagaimana dengan 
tunggakan yang lepas iaitu sejak daripada hasil petroleum ini dikeluarkan. 

Dato' Seri Mohamed Azmin bin Ali: Yang Berhormat Rantau Panjang, pertama 
memang persempadanan perairan laut ini tidak pernah wujud di antara negeri-negeri, yang 
ada adalah sempadan perairan mengikut negara di antara Malaysia dengan negara-negara 
jiran. Di antara negeri memang tidak wujud dan ini menyulitkan Petronas untuk membuat 
bayaran tunai kepada negeri-negeri yang berhak mendapat bayaran tunai tersebut. 

Oleh itu saya telah berbincang dengan Yang Amat Berhormat Perdana Menteri 
semalam, apakah langkah yang boleh kita ambil. Pada prinsipnya kita akan memulakan 
proses untuk menentukan sempadan perairan mengikut negeri tertakluk kepada 
perundangan yang sedia ada, itu yang pertama. 

Kedua, seperti yang saya nyatakan tadi, untuk 10 lapangan gas dan minyak yang 
belum ditentukan sempadan perairan negeri ini, Petronas tetap membuat bayaran tunai 
kepada Kerajaan Persekutuan dan telah pun diletakkan di dalam Akaun Terimaan Tidak 
Diperuntukkan (ATTD) mulai tahun 2013 hingga tahun 2019. 

Ini bukan keputusan kerajaan pada hari ini, Yang Berhormat sedia maklum 2013 
adalah di dalam pentadbiran kerajaan yang lama, maka Yang Amat Berhormat Perdana 
Menteri dari Langkawi telah mengambil keputusan dan memaklumkan kepada saya untuk 
tahun 2018, Jun 2018 dan 2019 walaupun jumlah itu sedang berada dalam ATTD maka 
sebaik sahaja penentuan sempadan perairan ini diputuskan, kita akan bayar kepada negeri-
negeri yang berhak mendapat bayaran tunai tersebut. 



Kerajaan Pakatan Harapan di bawah kepimpinan Yang Amat Berhormat Langkawi tidak akan letak wang ini sebagai Akaun Terimaan Tidak Diperuntukkan. Sebaliknya akan dianggap bayaran tunai tetapi akan dibayar kepada Kelantan dan Pahang setelah ditentukan sempadan lautan antara Kelantan dan Terengganu dan Pahang dengan Terengganu. PETRONAS tidak akan abaikan semangat perjanjian Akta Pembangunan Petroleum 1974 di bawah Kerajaan Pakatan Harapan. #1520. Bayaran tunai daripada bulan Jun 2018 hingga sekarang akan disimpan sehingga sempadan laut ditentukan. Dalam seksyen 3(2) Akta Kemajuan Petroleum 1974, Perdana Menteri boleh dari semasa ke semasa mengeluarkan apa-apa arahan sebagaimana yang difikirkannya patut. Dalam konteks ini Yang Amat Berhormat Perdana Menteri telah bersetuju supaya bayaran tunai kepada kerajaan negeri akan dibayar terus oleh Petronas mulai tahun 2020 seperti amalan yang dilaksanakan oleh Petronas kepada Kerajaan Negeri Sabah dan Sarawak. Beralih kepada isu penyaluran wang berkaitan hasil petroleum pada Sabah dan Sarawak yang dibangkitkan oleh Ahli Yang Berhormat Kinabatangan, Yang Berhormat Bagan Datuk, Yang Berhormat Bintulu, Yang Berhormat Kimanis, Yang Berhormat Arau, Yang Berhormat Labuan, Yang Berhormat Kanowit dan Yang Berhormat Ranau. Puan Hajah Siti Zailah binti Mohd Yusoff [Rantau Panjang]: Minta penjelasan sedikit, Yang Berhormat boleh?. Timbalan Yang di-Pertua [Tuan Nga Kor Ming]: Ya, Yang Berhormat Rantau Panjang. Puan Hajah Siti Zailah binti Mohd Yusoff [Rantau Panjang]: Terima kasih, Yang Berhormat. Saya tertarik dengan apa yang telah dijawab oleh Yang Berhormat berkaitan dengan persempadanan laut. Jadi saya ingin tahu dengan masalah yang disebutkan Yang Berhormat kerana tidak ada persempadanan laut sudah sekian lama, jadi bilakah perkara ini akan dilaksanakan? Apakah halangannya, kenapa perkara ini tidak dibuat. Sebagaimana yang disebut oleh Yang Berhormat tadi juga, Yang Berhormat Menteri menyebutkan bahawa 2020 akan mula dibayar direct kepada negeri, maknanya bayaran royalti ini direct kepada Kelantan tidak melalui Kerajaan Pusat. Jadi bagaimana dengan tunggakan yang lepas iaitu sejak daripada hasil petroleum ini dikeluarkan. Dato' Seri Mohamed Azmin bin Ali: Yang Berhormat Rantau Panjang, pertama memang persempadanan perairan laut ini tidak pernah wujud di antara negeri-negeri, yang ada adalah sempadan perairan mengikut negara di antara Malaysia dengan negara-negara jiran. Di antara negeri memang tidak wujud dan ini menyulitkan Petronas untuk membuat bayaran tunai kepada negeri-negeri yang berhak mendapat bayaran tunai tersebut. Oleh itu saya telah berbincang dengan Yang Amat Berhormat Perdana Menteri semalam, apakah langkah yang boleh kita ambil. Pada prinsipnya kita akan memulakan proses untuk menentukan sempadan perairan mengikut negeri tertakluk kepada perundangan yang sedia ada, itu yang pertama. Kedua, seperti yang saya nyatakan tadi, untuk 10 lapangan gas dan minyak yang belum ditentukan sempadan perairan negeri ini, Petronas tetap membuat bayaran tunai kepada Kerajaan Persekutuan dan telah pun diletakkan di dalam Akaun Terimaan Tidak Diperuntukkan (ATTD) mulai tahun 2013 hingga tahun 2019. Ini bukan keputusan kerajaan pada hari ini, Yang Berhormat sedia maklum 2013 adalah di dalam pentadbiran kerajaan yang lama, maka Yang Amat Berhormat Perdana Menteri dari Langkawi telah mengambil keputusan dan memaklumkan kepada saya untuk tahun 2018, Jun 2018 dan 2019 walaupun jumlah itu sedang berada dalam ATTD maka sebaik sahaja penentuan sempadan perairan ini diputuskan, kita akan bayar kepada negeri- negeri yang berhak mendapat bayaran tunai tersebut.